

**BASES PER A LA SOL·LICITUD DE L’AJUT PER L’ADQUISICIÓ D’UN ECÒGRAF AMB EL SUPORT DE LA SCEN 2024-2025**

Es prioritzaran els Serveis que encara no disposen d’ecògraf propi.

**L’import de l’ajut és de 9000€.**

Condicions per optar a l’ajut i que seran puntuades:

1. Pertànyer a un equip d’Endocrinologia amb un programa estructurat en l’ús de l’ecografia tiroidal o nutricional a la pràctica clínica. Resum de la utilitat que es donarà a l’aparell, explicant el tipus d’hospital al qual es pertany i la població de referència.

2. Disposar d’almenys un professional amb un nivell de preparació bàsic per a la realització d’ecografies i puncions eco-dirigides o per a la realització d’ecografia nutricional (participació en cursos de societats científiques o altres tipus de formació). Explicar experiència (estada amb altres professionals experts fent pràctiques o altres) i breu *curriculum* limitat a explicar l’experiència en el camp de l’ecografia tiroidal o nutricional.

Avaluació:

Els membres de la Junta de la SCEN valoraran cada sol·licitud de manera anònima i individual.

S’escollirà com a candidat a rebre l’ajut l’equip que obtingui millor avaluació. En cas d’empat entre els diferents aspirants, es prioritzarà els serveis amb formació de residents d’Endocrinologia.

Condicions per rebre l’import de l’ajut:

Caldrà que s’enviï la factura de l’adquisició de l’ecògraf abans del **12 de desembre de 2024** per correu electrònic a scendocrinologia@acmcb.es.

En cas contrari, l’ajut passarà al següent candidat amb la puntuació més alta.

Les **sol·licituds** per a rebre aquest ajut es realitzaran mitjançant un **formulari** que es pot descarregar a la pàgina web de la SCEN (<https://scen.cat/?p=page/html/documents_forms>).

Aquest formulari s’ha d’enviar telemàticament a **scendocrinologia@acmcb.es** abans del **31 d’octubre de 2024**.